cyanic-selkie/wikianc huggingface dataset:
Otto II av Det tysk-romerske rike
Ekspansjon mot sør
Med gjenopprettet autoritet i de lombardiske provinsene vendte Otto II sin oppmerksomhet mot trusselen fra det muslimske Sicilia. Siden 960-årene hadde øya vært under muslimsk styre som emiratet Sicilia, en stat i fatimidkalifatet. Lederskapet i kalbid-dynastiet hadde gjennomført angrep mot imperiets områder i Sør-Italia. Pandulfs død i 981 tillot den sicilianske emiren Abu al-Qasim å angripe mål i Apulia og Calabria. Så tidlig som i 980 Otto II krevde en flåtestyrke fra byen Pisa for å bistå i krigen mot muslimene i Sør-Italia og i september 981 marsjerte sørover i Italia. Ettersom han trengte allierte i sin kamp mot muslimene og Det bysantinske riket forsonet Otto II seg med hertug Manso I og ga ham imperiets anerkjennelse av hans styre i Salerno.
Otto IIs tropper gikk inn på bysantinsk-kontrollert territorium i Apulia i januar 982 med tanke på å annektere territoriet til det romerske imperiet. Otto IIs frammarsj forårsaket at Det bysantinske riket forsøkte å få i stand en allianse med det muslimske Sicilia for å holde på sine sørlige italienske provinser. Keiserens hær beleiret og erobret den bysantinske byen Taranto, det administrative senteret i Apulia i mars 982. Etter å ha feiret påske i Taranto flyttet Otto II hæren sin vestover og beseiret en muslimsk hær i begynnelsen av juli. Emir Abu al-Qasim, som hadde erklært hellig krig (jihad) mot imperiet, trakk seg da han merket styrken i Otto IIs tropper når keiseren nærmet seg Rossano Calabro. Da han ble informert om den muslimske retretten etterlot Otto II sin kone Theophania og sin unge sønn Otto III (sammen med det keiserlige skattkammer) i byen og ledet sin hær i forfølgelsen av den muslimske styrken.
På grunn av imperiets blokade på sjøen kunne ikke al-Qasim flykte tilbake til Sicilia. Han møtte derfor den keiserlige hær i slaget ved Stilo sør for Crotone på Capo Colonna den 14. juli 982. Etter et voldsomt sammenstøt ødela et korps av Otto IIs tunge kavaleri det muslimske kommandosenteret, presset på mot al-Qasims vakter og drepte emiren. Til tross for at emiren var død flyktet ikke de muslimske troppene fra slagmarken. Muslimene omgrupperte i stedet og klarte å omringe de keiserlige soldater, drepte mange av dem og påførte keiseren et alvorlig nederlag. Ifølge den muslimske historikeren Ibn al-Athir mistet keiserens hær rundt 4000 soldater. De lombardiske prinsene Landulf IV av Benevento og Pandulf II av Salerno, den tyske biskop Henrik I, biskop av Augsburg, den tyske markgreve Gunther av Merseburg, abbeden av Fulda og en rekke andre keiserlige tjenestemenn var blant de som mistet livet.
Imperiets nederlag rystet det politiske miljøet i Sør-Italia. Med to lombardiske prinser døde gikk fyrstedømmet Capua og fyrstedømmet Benevento over på yngre grener av den lomardiske landulfidfamilien. Selv om de muslimske styrkene ble tvunget til å trekke seg tilbake til Sicilia etter seieren sin fortsatte muslimene sin tilstedeværelse i Sør-Italia og trakasserte bysantinerne og langobardene. Ottonianernes nederlag, det verste i imperiets historie til da, reduserte keisermakten i Sør-Italia vesentlig. Bysantinerne gikk sammen med muslimene og gjenvant Apulia fra de ottonianske styrkene.
Problemer
Nederlaget ved Stilo tvang Otto II til å flykte nordover til Roma. Han innkalte der Riksdagen til å møtes i Verona i pinsen 983. Han sendte sin nevø Otto I, hertug av Schwaben og Bayern tilbake til Tyskland med nyheten om nederlaget ved Stilo, og ba ham om å innkalle den tyske adelen til møtet, men Otto døde underveis den 1. november 982 i Lucca. Nyheten om slaget krysset likevel Alpene og nådde etter hvert så langt som til Wessex i Storbritannia, som betegner omfanget av dette nederlaget. Hertug Bernard I av Sachsen var på vei sørover til riksdagsforsamlingen da danske vikingangrep tvang ham til å dra tilbake for å møte denne trusselen.
Under riksdagsmøtet utnevnte Otto II Konrad I (en fjern slektning av Otto II) til ny hertug av Schwaben og Henrik III til ny hertug av Bayern. Henrik III hadde tidligere blitt sendt i eksil av Otto II etter hans deltakelse og nederlag i de tre Henrikenes opprør i 977-978. Nederlaget ved Stilo kostet imperiet så mange adelsmenn at Otto II ble tvunget til å heve forvisningen av Henrik III for å stabilisere de indre anliggender i Tyskland mens han kjempet mot muslimene og bysantinerne i Sør-Italia. Utnevnelsen av Konrad I til hertug av Schwaben i 983 brakte det konradinske dynastiet tilbake til makten i Schwaben for første gang siden keiser Otto i 948. Otto II og de andre herskerne ble enige om en strategi for sjøveis blokade og økonomisk krigføring inntil militære forsterkninger kunne komme fra Tyskland. Otto II forberedte en ny krig mot muslimene og fikk i stand en avtale med Republikken Venezia fordi han trengte hjelp av dem etter nederlaget ved Stilo. Men Otto IIs død året etter og den påfølgende borgerkrigen satte en stopper for angrepet.
Det viktigste for Otto II ved riksdagsmøtet i Verona var imidlertid å sikre «valget» av hans sønn Otto III til romersk keiser. Otto III var bare tre år gammel da han ble valgt til konge av Tyskland og tronarving til den keiserlige tronen. Han ble dermed den eneste tyske kongen som var valgt sør for Alpene. Den eksakte årsaken til denne uvanlige prosedyren er ukjent for ettertiden. Det er mulig at forholdene i Sør-Italia etter nederlaget gjorde det nødvendig for Otto II å handle raskt med å utpeke en tronarving for å sikre seg samtykke fra Riksdagen. Det er også tenkelig at Otto II ved å avholde valget i Italia ville vise at Italia var en likeverdig del av riket på samme nivå som Tyskland. Da valget var sikret dro Otto III og hans mor, keiserinne Theophania, nordover over Alpene mot Aachen, stedet for ottonianernes tradisjonelle kroning, for at Otto III skulle bli offisielt kronet som konge. Otto II oppholdt seg i Italia for å forberede sitt militære framstøt mot muslimene.
Det store slaviske opprøret
Rundt år 982 utvidet imperiet sitt herredømme inn i slaviske territorium så langt øst som elva Neisse og så langt sør som Erzgebirge. Etter nederlaget til Otto II ved Stilo i 983 gjorde Lutici-føderasjonen av de polabiske slavere opprør mot sine tyske herskere, noe som utløste et stort opprør kjent som Det store slaviske opprøret (Slawenaufstand). De polabiske slaverne angrep bispedømmene Havelberg og Brandenburg. Ifølge den tyske kronikøren biskop Thietmar av Merseburg var det den flere tiår lange tvangsmessige germaniseringen og kristningen av slaverne knyttet til disse to kirkene som var årsaken til angrepene på bispesetene. Thietmar la skylden for opprøret på tyskernes mishandling av slaverne. I obotritternes territorier langs elva Elben innledet luticierne et opprør rettet mot føydalstyret og kristendommen og fikk betydelig støtte av den obotrittiske befolkningen med deres leder Mstivoj. Obotrittenes opprør var vellykket, den fyrstelige familien forble kristne, men de oppløste noen kristne institusjoner.
Soldater fra Nordmark, Meissen, Lusatia, fra bispedømmet Halberstadt og erkebispedømmet Magdeburg gikk sammen om å bekjempe slaverne i nærheten Stendal i delstaten Sachsen-Anhalt. Likevel ble imperiets hær tvunget til å trekke seg tilbake til den vestlige bredden av Elben. Forsøket på å kristne slaverne måtte avsluttes og den politiske kontrollen over Billung og Nordmark, det vil si territoriene øst for Elben var tapt. Otto Is livsverk med å omvende slaverne til kristendommen måtte oppgis, og de slaviske områdene øst for Elben skulle forbli hedenske i over et århundre før misjonsarbeidet ble gjenopptatt. Kirkene i bispedømmene Havelberg og Brandenburg skulle ikke bli gjenoppbygd før i det 12. århundre.
Danskene utnyttet det slaviske opprøret til å invadere hertugdømmet Schleswig ved imperiets nordgrense, mens sorbiske slavere (vendere) invaderte grevskapet Zeitz og overtok kontrollen fra sakserne.
Plutselig død og politisk uro
I juli 983 døde ottonianernes viktige støttespiller pave Benedikt VII etter å ha sittet på pavestolen i nesten ti år. Otto II returnerte til Roma i september for å utnevne en ny pave og valgte biskpoen av Pavia, Pietro Canepanova som regjerte under navnet pave Johannes XIV fra november eller tidlig desember. Mens Otto II var i Roma for å føre tilsyn med pavevalget brøt det ut malaria i det sentrale Italia og dette hindret gjenopptakelse av den militære aktiviteten i Sør-Italia. Malariautbruddet førte til slutt til døden for keiseren selv. Han døde i sitt palass i Roma i en alder av 28 år den 7. desember 983 etter å ha regjert litt over et tiår. Otto IIs penger og eiendeler ble delt mellom den katolske kirke, de fattige i riket, hans mor Adelaide og hans søster Matilda som var abbedisse i Quedlinburg, og de adelsmennene som hadde vært lojale mot ham. Otto II ble deretter gravlagt i atriet i St. Peterskirken og ble den eneste tyske herskeren som er begravet i et fremmed land og ikke i Tyskland.
I 976 hadde Otto II avsatt Henrik II som hertug av Bayern og fengslet ham. Tidlig i 984 flyktet Henrik II fra sitt fangenskap hos biskopen av Utrecht. Etter å ha kommet seg fri tok han barnet Otto III til fange og som medlem av det regjerende ottonianske dynastiet hevdet han selv å ha retten til keisertronen. Henrik II gikk til slutt gikk så langt som å hevde sin rett til den tyske tronen direkte og fikk støtte fra hertug Mieszko I av Polen og hertug Boleslaus II av Böhmen. Henrik IIs kandidataur ble støttet av Egbert (erkebiskop av Trier), Gisilher (erkebiskop av Magdeburg) og biskop Dietrich I av Metz. Otto IIIs rett til tronen ble støttet av Willigis (erkebiskop av Mainz og hertugene av Sachsen, Bayern og Schwaben . Trusselen om krig fra Willigis og hertug Konrad I av Schwaben tvang Henrik II til å sette Otto III fri den 29. juni 984 og å respektere Theophanias regentskap.
Otto IIs tidlige død og hendelsene etter dette var en alvorlig prøvelse for det tysk-romerske imperiet. Til tross for at riket ble styrt av en mindreårig med sin mor som regent klarte riket å opprettholde den strukturen som var etablert av Otto I, og de fleste av imperiets embedsmenn forble lojale mot imperiet.
Karakter
Otto var liten av vekst, men av natur modig og impulsiv og trente seg opp til en dyktig ridder. Han hadde en raus holdning til kirken og bidro til spredning av kristendommen på mange måter. Ifølge en av de samtidige krønikene fikk han tilnavnet "Røde Otto" da han i 981 inviterte den mest problematiske av de romerske familier til en bankett og slaktet dem ned under middagen. Mer diplomatiske kronikører sa at tilnavnet kom på grunn av hans rødlige hudfarge.
Familie og barn
Se Liudolfingene og Det ottonianske dynasti
Otto II tilhørte det ottonianske dynasti som hersket i Tyskland (og senere Det tysk-romerske rike) fra 919 til 1024. Han var sønnesønn av hertug Henrik II av Sachsen og sønn av keiser Otto I av Det tysk-romerske rike. Han var også far til Otto III av Det tysk-romerske rike.
Otto II hadde bare en kjent hustru. Den 14. april 972 giftet han seg med Theophania, en bysantinsk prinsesse av Phokas-familien som var kusine av den regjerende bysantinske keiser Johannes I Tzimiskes. De to hadde minst fem barn:
Ben Gazzara
Biagio Anthony Gazzarra (født 28. august 1930 i New York City, død 3. februar 2012 i New York City), kjent som Ben Gazzara, var en amerikansk film-, scene-, og Emmy Award-vinnende TV-skuespiller og regissør.
Gazzara ble født i New York City, sønn av italienske innvandrere Angelina (født Cusumano) og Antonio Gazzarra, som var en arbeidsmann og snekker. Gazzara vokste opp i New Yorks Kips Bay nabolag. Han bodde på 29th Street og gikk på New York Citys Stuyvesant High School, og ble til slutt uteksaminert fra Saint Simon Stock i The Bronx. Noen år senere sa han at hans kjærlighet for teater hadde reddet ham fra et liv i kriminalitet i tenårene. Han begynte på City College of New York for å studere elektroteknikk. Etter to år angret han. Han tok timer i skuespill ved Dramatic Workshop of The New School i New York med den innflytelsesrike tyske regissøren Erwin Piscator og etterpå ble det Actors Studio.
Gazzaras meste kjente roller på film var i Capone (1975), Road House (1989), The Spanish Prisoner (1997), Buffalo '66 (1998), Den store Lebowski (1998), The Thomas Crown Affair (1999), Summer of Sam (1999), Dogville (2003) og 13 (2010) hvor han spilte mot Jason Statham, 50 Cent og Mickey Rourke.
Gazzara ble diagnostisert med strupekreft i 1999. Den 3. februar 2012 døde han av kreft i bukspyttkjertelen på Bellevue Hospital Center i New York City.
Tyson Williams
Tyson Williams (født 1. april 1989) er en newzealandsk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 11.
18. etappe av Giro d’Italia 2022
18. etappe av Giro d’Italia 2022 gikk fra Borgo Valsugana til Treviso 26. mai 2022.
Dries De Bondt vant etappen.
Vedran Đipalo
Vedran Đipalo (født 22. september 1977) er en kroatisk bokser.
Han representerte Kroatia under Sommer-OL 2004 i Athen, der han ble utslått i første runde.
Helenaea
Helenaea er en slekt av løpebiller.
Utbredelse
Slekten er utbredt i Tyrkia og det sørlige Arabia (Jemen, Sinai).
Ivar T. Henriksen
Ivar Thorer Henriksen (født 25. mars 1938) er en norsk ingeniør som ledet bedriftene AS Sentralrenseanlegget 2 (RA2) og Nedre Romerike Vannverk fra slutten av 1960-årene. For sin innsats med å bygge opp disse anleggene gjennom 35 år, ble han i 2002 tildelt Kongens fortjenstmedalje i gull.
I 2005 ble han tvunget til å trekke seg etter at Aftenposten gjennom en serie artikler hadde avslørt misligheter vedrørende driften av foretakene, det ble kjent som Vannverkssaken. Aftenposten avslørte blant annet 20. oktober 2005 at Henriksen gjennom et selskap han kontrollerte i Sør-Afrika hadde kjøpt opp ni bondegårder, og slått dem sammen til en 40 000 dekar stor jaktfarm.
17. januar 2007 tok Økokrim ut tiltale mot Henriksen, hans sønn og en innleid slamkjører for grov korrupsjon og grov økonomisk utroskap. Siden ble også entreprenørselskapet PEAB og en annen næringsdrivende tiltalt i samme sak. I tillegg ble flere andre selskaper, politikere og personer gransket. Over 50 vitner var stevnet da saken startet for Nedre Romerike tingrett 8. oktober 2007.
14. februar 2008 ble han funnet skyldig i grov korrupsjon og grov økonomisk utroskap. Dommen lød på fengselsstraff i åtte år. Han ble også dømt til å betale en erstatning på over 60 millioner kroner og fikk alle sine eiendommer beslaglagt. Dommen ble anket. I 2010 endte ankesaken med en dom på 7,5 års fengsel. Henriksen valgte å ikke anke denne dommen.
Blaker
Blaker er et tettsted i Lillestrøm kommune og en tidligere selvstendig kommune i Akershus. Tettstedet har innbyggere per 1. januar, og ligger ved Glomma omtrent seks kilometer fra Sørumsand, og drøyt 20 kilometer nordøst for kommunesenteret Lillestrøm. Tettstedet har skoler og barnehager: Haugtun barneskole og Fjuk barneskole, en kommunal og en privat barnehage og en familiebarnehage.
Stedet
Her ligger Blaker stasjon, som er del av Kongsvingerbanen, og Blaker skanse, et festningsanlegg i militær bruk fra 1683 til 1820.
Blaker skanse ble opprinnelig bygd for å beskytte overfartsstedet Blakersund. Anlegget ble utvidet til en lukket stjerneskanse med bastioner på 1750-tallet. De gamle bygningene på Blaker skanse ble fra 1917 til 2003 brukt som skole og huset blant annet Statens lærerhøgskole i forming, Blaker, og til slutt som del av Høgskolen i Akershus med linjen Design og Produktutvikling.
Pr. 27.04.2016, har 22 kunstnere ateliér på Blaker Skanse, organisert under stiftelsen KunstSkansen som ble etablert i 2012.
Grafikeren Guttorm Guttormsgaard har i dag galleri og verksted i Blaker gamle meieri.
Den tidligere kommunen Blaker
Blaker kommune ble dannet da den ble skilt ut fra Aurskog kommune 1. juli 1919. 1. januar 1962 ble Blaker, som da hadde 2 345 innbyggere, slått sammen med Sørum kommune, som hadde 4 348 innbyggere, til den nye Sørum kommune.
Næringsvirksomhet og aktiviteter
Blaker Skolemusikkorps har sine lokaler i Haugtun skole, men elever fra Fjuk skole er også medlemmer i korpset. Blaker har et meget aktivt foreningsliv. Mange aktiviteter er lagt til Bruvollen, Motangen som har holdt konserter for kjente stjerner som bla Sie Gubba og Vassendgutane. På motangen arrangeres det også en Hippie festival hver sommer. Blaker Skanse med blant annet Blaker Idrettslag, Blaker ungdomslag, bygdeungdomslag, bygdelag og menighetsarbeid i og rundt Blaker kirke. Blaker skytterlag er et svært aktivt skytterlag. Helt sør i Blaker finner en Villmarkssenteret ved Breisjøen. Blaker har bensinstasjon som på folkemunnen fortsatt kalles "Gulfen". Det er også Sparebank og Frisør ved Gulfen. Blaker daglivareforretning ligger på Hogset, opprinelig Joker men kalles for Snippen blant lokalfolket. Meget gode muligheter for friluftsaktiviteter både sommer og vinter.
Solstad kirke
Solstad kirke er en langkirke fra 1888 i Bindal kommune, Nordland fylke. Den tilhører Bindal sokn i Sør-Helgeland prosti.
Byggverket er i tre og har 300 plasser. Arkitekt for kirken var Ole Olsen Scheistrøen.
Befaring av Vassås og Solstad kirker i 1715 viste to bygg i sterkt forfall. Solstad kirke var på den tiden trolig en liten stavkirke (9 x 18 meter) flyttet fra Vassås i 1643. I 1734 ble Solstad kirke revet og ny oppført. Den hadde våpenhus i vest og et lite galleri over vestveggen. Prekestolen ble trolig tatt var på fra den revne kirken. I 1888 ble bygget tatt ned og bygget opp igjen på Tosen som Lande kapell. I 1887-1888 ble det oppført ny kirke på Solstad.
Hydrostatisk ligning
Den hydrostatiske ligningen er en ligning for å regne ut hvordan lufttrykket (eller lufttettheten) endrer seg med høyden. Den baserer seg på en ikke veldig realistisk forenkling om at temperaturen ikke er avhengig av høyden. Men ligningen stemmer likevel ganske bra med de faktiske trykk- og tetthetsvariasjonene vi har i jordatmosfæren opp til en høyde på omtrent 140 km.
eller
der h er skalahøyde, ρ (rho) er tetthet, P er lufttrykk, P_0 er lufttrykket ved bakken (Gjennomsnittlig trykk ved havninvå er 1013,25 hPa), M = 0,029 kg mol-1 (massen av 1 mol luft), R = 8,314 J K-1 mol-1 er gasskonstanten, T er temperatur, g_0 er tyngdeakselerasjonen (rundt 9,81 m s-2 avhengig av hvor på jorden man er) og z er høyden over jordoverflaten.
Ved å bruke de samme prinsippene kan ligningen over løses med tanke på høyden som en funksjon av trykket. Denne ligningen kalles hypsometrisk ligning.
Som en tommelfingerregel avtar trykket med omtrent 1 % når høyden øker med 80 m. En annen tommelfingerregel er at tettheten blir halvert etter 6000 m i troposfæren og for hver 15000. meter i stratosfæren.
Utledning
Den hydrostatiske ligningen kan utledes ved å bruke den ideelle gassloven:
Man tenker seg at trykket er hydrostatisk:
Ved å sette den første ligningen inn i den andre får vi:
Integrerer vi dette uttrykket fra overflaten til høyden z, får vi den hydrostatisk ligningen:
I denne ligningen er R gasskonstanten, og leddet RT/M g gir skalahøyden (omtrent 7,4 km i troposfæren).
Kjemisk fordeling
Den hydrostatiske ligningen kan også brukes til å estimere fordelingen av forskjellige kjemiske stoffer i atmosfæren. Under turbopausen er den relative kjemiske sammensetningen i atmosfæren så godt som konstant, slik at skalahøyden omtrent er den samme for alle kjemiske stoff. Over turbopausen begynner den kjemiske sammensetningen å variere med høyden fordi forskjellige kjemiske stoffer har forskjellig skalahøyde.
Vårbarkmåler
Vårbarkmåler (Ectropis crepuscularia) er en sommerfugl i gruppen av de egentlige målere (Geometridae). I likhet med andre barkmålere er den ganske variabel i fargen.
Utseende
En middelsstor (vingespenn 38 – 44 mm), middels kraftig, gråspraglete måler. Hannen har fjærformede antenner. Vingene har ofte markerte, brune tverrbånd, men disse kan også mangle helt, grunnfargen varierer fra hvitgrå til ganske mørkt grå. Både for- og bakvingene har tre mer eller mindre tydelige tverrbånd. Larven er lang og slank, glatt og gulbrun på farge.
Utbredelse
Arten finnes i den palearktiske sone og også i Nord-Amerika. I Norge er den funnet nord til Nord-Trøndelag.
Mittag-Lefflerbreen
Mittag-Lefflerbreen er en stor isbre som munner ut innerst i Austfjorden i Wijdefjorden, mellom Dickson Land, Olav V Land og Ny-Friesland på Spitsbergen. Den er en dalbre og en utløper av Lomonosovfonna. Breen er oppkalt etter professor Magnus Gustaf Mittag-Leffler (1846-1927), en svensk matematiker og sponsor av den svensk-russiske meridianbue-ekspedisjonen til Svalbard i 1899-1902.
EM i roing 1930
EM i roing 1930 (europamesterskapet i roing) ble arrangert i Liège i Belgia i 1930.
Da jeg var en liten gutt
«Da jeg var en liten gutt» er en norsk sang som ble skrevet av Øystein Sunde og utgitt august 1989 på Sundes musikkalbum Kjekt å ha. Sangen ble også utgitt på samlealbumet Sundes verden – 52 av de aller beste i 2006.
Teksten skildrer savn fra barndommen. Den handler også om å oppdage at sine foreldreres holdninger som man likte dårlig som barn, blir de samme holdninger man selv får når man blir voksen og får unger selv.
Musikere og instrumenter
Sunde fremførte sangen i programmet Øystein Sunde ...og vel så det som ble sendt 25. desember 2004 på NRK1. Foruten Sunde på vokal/akustisk gitar, var de øvrige musikerne Stein Bull-Hansen (sologitar), Knut Hem (dobro), Olga Konkova: (elektrisk piano) og Olaf Kamfjord (kontrabass).
Håndball-EM 2008 for menn
Håndball-EM 2008 for menn var det åttende europamesterskapet i håndball for menn, og ble arrangert 17.- 27. januar 2008 i Norge. Kampene ble spilt Bergen, Drammen, Lillehammer, Stavanger og Trondheim. Danmark vant turneringen etter at de slo Kroatia i finalen.
Sergej Rozjnov
Sergej Rozjnov (født 19. september 1982) er en russisk-bulgarsk bokser.
Den islandske kriseresponsmedaljen
Den islandske kriseresponsmedaljen (islandsk: Heiðursmerki Íslensku friðargæslunnar) er en islandsk medalje tildelt i forbindelse med Den islandske kriseresponsenheten (engelsk: Iceland Crisis Response Unit, forkortet ICRU). Medaljen ble første gang tildelt i 2004. Den tildeles offiserer for utmerket innsats i internasjonale operasjoner der ICRU deltar.
Utforming
Medaljen er utført i bronse. I midten bærer den et motiv bestående av et kart over Island i metall satt på en stilisert globus i blått med lengde- og breddegrader markert med metallstriper. Randen er bred og opphøyd og bærer innskriften «ÍSLENSKA FRIÐARGÆSLAN» og «ICRU» i røde bokstaver. Stiliserte grener skiller de to delene av innskriften. Medaljen er opphengt i et blått bånd med midtstripe i hvitt, rødt og hvitt. Fargene er hentet fra Islands flagg.
ICRU-medaljen i Norge
ICRU-medaljen er godkjent til bruk på norsk militær uniform og behandles i den sammenheng som tilhørende «Gruppe 5: Andre utenlandske dekorasjoner».
Medaljen ble i 2004 tildelt en norsk militæroffiser for innsats i ved Kabul internasjonale lufthavn, som var under islandsk kommando.
Buffalo ’66
Buffalo '66 er en amerikansk dramakomedie fra 1998 regissert av multikunstneren Vincent Gallo. Gallo og Christina Ricci spiller hovedrollene, og i noen av birollene finner man Mickey Rourke, Rosanna Arquette, Ben Gazzara, og Anjelica Huston. Gallo har også komponert og fremført mye av musikken til filmen.
Empire listet den som den 36. største uavhengige filmen noensinne laget. Den ble filmet i og rundt Gallos opprinnelige hjemsted Buffalo, New York.
Handling
Billy Brown har nettopp vært fem år i fengsel for en forbrytelse han ikke har begått, ute av fengsel kidnapper han en ung danser ved navn Layla (Christina Ricci) og tvinger henne til å late som hun er hans kone. Layla lar seg bli kidnappet, og det er klart hun er romantisk tiltrukket av Billy fra starten, men Billy er hele tiden tvunget til å håndtere sine egne demoner, hans ensomhet og hans depresjon.
Sommertid
Sommertid er en ordning som går ut på å stille alle klokker frem én time i forhold til normaltid. Flere land har innført dette for å utnytte de lyse delene av døgnet. Med sommertid menes også den perioden av året da klokkene er stilt 60 minutter frem sammenliknet med resten av året.
Sommertid i ulike land
Sommertid ble først foreslått av Benjamin Franklin i et essay så tidlig som i 1784, men ble ikke tatt i bruk før første verdenskrig; Tyskland og Østerrike var først ute, 30. april 1916, og deretter fulgte Storbritannia, samme år 21. mai. I 1917 gjorde Australia og Newfoundland det samme, og USA tok i bruk ordningen fra siste søndag i 1918, men fra 1919 til 1942 var ordningen fakultativ.
Tanken var å få bedre utnyttelse av sommermånedene, med lys en time ekstra om kvelden, og minske energibruken. Energisparing har fått mindre betydning i de industrialiserte landene, der strømmålinger viste bare én prosent innsparing på å stille klokken en time frem.
Sommertid brukes i de tempererte soner av verden, i tropene varierer dagen så lite at det er lite praktisk der. På den nordlige halvkule brukes sommertid i månedene mars/april til oktober/november. Den sørlige halvkule har sommertid fra oktober til februar/mars.
I Europa var det lenge bare Island som ikke benyttet sommertidsordning. Fra 2011 til 2014 hadde Russland permanent sommertid, men gikk tilbake til permanent vintertid. En dominoeffekt førte til at også nabolandet Belarus fjernet sommertiden samme året. I 2012 ble det dessuten fremmet forslag i Tyrkia om å oppheve sommertiden. I 2016 valgte Tyrkia å ha sommertid permanent.
Sommertid i Norge
I gjeldende forskrift om sommertid fastsettes den som normal tid for Kongeriket Norge i tiden mellom klokken 02.00 siste søndag i mars og kl. 03.00 siste søndag i oktober.
I Norge har man hatt sommertid i 1916, 1943–45 og 1959–65. Dessuten hadde man sommertid også om vinteren fra og med 11. august 1940 til og med 2. november 1942. Fra og med 1980 har Norge hatt sommertid hvert år. I 1996 ble Norge og alle EU-land enige om at sommertiden starter siste søndag i mars og slutter siste søndag i oktober.
Ved sommertidens start blir klokken skrudd én time frem kl. 02.00, og ved sommertidens slutt blir tiden skrudd én time tilbake kl. 03.00. Sommertid i Norge vil si UTC+2, mens normaltid/vintertid vil si UTC+1. For å slippe forvirring for dem som reiser eller kommuniserer mellom tidssoner, skjer overgangen samtidig i alle deltagende land i Europa (0100 UTC/GMT).
Helse
Endringen av døgnrytmen to ganger i året kalles «verdens største søvneksperiment», hvor 1,6 milliarder mennesker i 76 land er tvungne deltakere. Professor Bjørn Bjorvatn ved UiB påpeker at overgangen til sommertid om våren fører til flere innleggelser på psykiatrisk avdeling dagen etter. Søvntap stresser hele kroppen, ikke minst hjertet. Antall hjerteinfarkter steg med 24 % i Michigan mandagen etter at klokken var stilt én time frem. Man fant 8 % flere trafikkulykker mandagen etter overgang til sommertid, samt mandagen en uke senere.
Sommertid ble innført i en tid da man visste lite om døgnrytmene til mennesket. Man regnet da med at helseeffekten helst ville være positiv med en tilleggstime med dagslys om ettermiddagen. Det er nå klart at kroppens synkronisering med soloppgangen er presis, og studier viser at de aller fleste tåler overgangen til sommertid dårlig.
EU vurderer å avskaffe sommertid
Europaparlamentet besluttet 8. februar 2018 at kommisjonen skulle vurdere å avskaffe sommertid i EU. Europakommisjonen avholdt fra 5. juli til 16. august 2018 en online-undersøkelse rettet mot EUs 500 millioner innbyggere. Det ble stilt spørsmål om innbyggerne ønsket sommertid eller ikke. Rundt 4,6 millioner svar, som representerer cirka 0,9 % av EUS 512,6 millioner innbyggere, var innkommet innen fristen. Tre millioner av svarene kom fra Tyskland, men forøvrig kom det svar fra samtlige medlemsland. Av innsenderne stemte 84 % for å fjerne sommertiden. Både Europakommisjonens leder Jean-Claude Juncker og Tysklands forbundskansler Angela Merkel talte deretter for å nedlegge sommertiden. Estland, Latvia, Litauen og Finland hadde tidligere tatt til orde for en avskaffelse.
Den 12. september 2018 besluttet kommisjonen å avskaffe sommertid i EU i oktober 2019. Parlamentet og ministerrådet skal godkjenne det. Enkelte land skal ifølge forslaget i mars 2019 beslutte om deres permanente tid skal være deres vintertid eller deres sommertid. Det har vært protester mot hastverket med gjennomføringen. Hvis parlamentet endrer forslaget, må ministerrådet fatte beslutning. Ifølge nettundersøkelser i enkelte land vil Danmark ha UTC+1 (vintertid), Sverige UTC+2 (sommertid) og Finland UTC+2 (vintertid). Flere land trenger litt mer tid før en omlegning.
Norge omfattes også, da det er et EØS-direktiv, så det forventes at Norge følger EU.
Huskeregler for riktig retning
En huskeregel for hvilken vei man stiller klokken, er at man stiller klokka «mot sommeren», altså fremover om våren, og bakover om høsten. En annen regel er å gjøre som med utemøblene: Sett dem frem om våren og tilbake om høsten. I USA har man et uttrykk som sier «Spring forward, fall back». Ordspillet henspiller på vår (spring) frem og høst (fall) tilbake. På dansk er det enkelt å huske ettersom vår og høst heter «forår» (går forover) og «efterår» (kommer etter/går bakover).
Panthéon
Panthéon i Paris (latin: Pantheon, fra gresk: Πάνθεον, i betydningen «Hver gud» = for alle guder) er en fransk kirke i Latinerkvarteret i Paris, på toppen av Montagne Sainte-Geneviève. Har var det opprinnelig en kirke dedikert den hellige Genoveva av Paris og for å huse relikviene etter henne, men etter mange endringer fungerer det i dag som en sekulært mausoleum som inneholder levninger etter framstående franske borgere. Det er et tidlig eksempel på nyklassisisme, med en fasade modellert etter det førkristne Pantheontempelet i Roma, toppet av en kuppel som eier sitt karaktertrekk til Donato Bramantes renessansekirkebygning San Pietro in Montorio i Roma.
Beskrivelse
Panthéon i Paris er lokalisert i 5. arrondissement ved Montagne Sainte-Geneviève og med utsyn over hele Paris. Kirken fikk en grunnplan formet som et gresk kors og en fasade som et gresk tempel. Panthéon er et tidlig eksempel på nyklassisisme i arkitekturen. Den klassiske stilen som kirken fikk, gjorde at den uten vanskelighet kunne inngå i en seremoniell sammenheng under den franske revolusjon og omdøpes til Panthéon.
Gravlagte i krypten
En rekke kjente personligheter i fransk åndsliv er gravlagt i krypten i Panthéon: Mirabeau, Voltaire, Le Pelletier de Saint-Fargeau, Jean-Jacques Rousseau, Victor Hugo, Émile Zola, Léon Gambetta, Marquis de Condorcet, Marie Curie, Pierre Curie, André Malraux og Alexandre Dumas.
I august 2021 kunngjorde franske myndigheter at Panthéon i november samme år skulle bli det siste hvilested for danseren Joséphine Baker, som tjenestegjorde i det franske militæret under andre verdenskrig. Fransk-amerikanske Baker var opprinnelig gravlagt i Monaco. Hun er den første svarte kvinnen som har blitt vist æren av å få et gravsted i Panthéon.
Jitendra Nath Pande
Jitendra Nath Pande eller J.N. Pande (hindi: जितेंद्र नाथ पांडेय, født 14. juni 1941 i Shikohabad i Britisk India, død 23. mai 2020 i New Delhi) var en indisk lege og spesialist på lungesykdommer i New Delhi. Han var professor og medisinsk leder av All India Institute of Medical Sciences (AIIMS).
Bakgrunn
Jitendra Nath Pande var sønn av Shri Madan Mohan Pande og Smt. Kamla Devi Pande. Hans foreldreslekter var fra Uttar Pradesh. Han var lillebror til Gyan N. Pande, professor ved Swansea University og president for International Centre for Computational Engineering.
Medisinsk utdannelse, karriere
Pande studerte ved All India Institute of Medical Sciences (AIIMS) i New Delhi og fikk bachelorgrad i medisin og i kirurgi (MBBS) i 1963 og medisinsk doktorgrad i 1966. Han spesialiserte seg der på lungemedisin og klinisk epidemiologi og forbl eved AIIMS til han gikk av med pensjon. Der behandlet han mange prominente personer og var personlig lege for Indias presidenter. Han ble direktør for avdelingen for klinisk epidemiologi og til medisinsk leder for AIIMS, og ble professor for medisin der. Etter pensjonering var han medisinsk rådgiver ved Sitaram Bhartia Institute of Science & Research i New Delhi og behandlet fortsatt pasienter.
Borgund (Møre og Romsdal)
Borgund kommune er en tidligere kommune i Møre og Romsdal opprettet som Borgund formannskapsdistrikt i 1837. Området som utgjorde kommunen, er nå delt mellom Giske, Haram, Sula og Ålesund. Kommunen omfattet flere øyer, som Ellingsøya, Giske, Tørla, Humla, Sula og deler av Uksenøya, Hessa og Nørvøya. Navnet «Borgund» er satt sammen av borg, som betyr 'borg, bygdeborg' og -und, 'rik på'. Tettsteder var blant annet Spjelkavik og Langevåg. På 1800-tallet ble kommunen også omtalt som Borgen.
Skalahøyde
Skalahøyde er et uttrykk som blir brukt om den vertikale avstanden der lufttrykket (eller andre størrelser) avtar med en faktor e. Vanligvis blir skalahøyden uttrykkt ved bokstaven H. Skalahøyden er konstant for en gitt temperatur og kan regnes ut med:
Borgund (Møre og Romsdal)
Historie
Arkeologiske utgravinger har påvist bosetning i Borgundkaupangen fra 1000-tallet av, trolig av bymessig art på 1200-tallet. Borgund hadde tre, kanskje fire kirker i middelalderen, bygget i stein og marmor. På Sunnmøre var det bare fire andre steinkirker i middelalderen. Borgund steinkirke står fremdeles. Ved kirkene var det en stor gravplass. Borgund kaupang ved kirken var det viktigste handelsstedet for Giskeætta. På 1300- og 1400-tallet gikk bosetningen tilbake og stedet lå trolig øde på 1500-tallet. Grunnlaget for byen i Borgund var et omfattende torskefiske i Borgundfjorden, en god havn, sentral plassering på Sunnmøre, nærhet til leia langs norskekysten og beskyttelse fra den mektige Giskeætten. Herteig (1973) tror at Borgundkaupangen dels fungerte som omlastingssted for varer som skulle videre til Bergen eller lengre. Borgund kan ha vært navn på selve handelsstedet. Borgund var trolig et sentrum på Sunnmøre i middelalderen, tilsvarende Veøy i Romsdal.
Adeles diskografi
Adeles diskografi omfatter en liste over tre studioalbum, to EP-plater og 15 singler (solo eller som en feat) til den britiske artisten og låtskriveren Adele.
Borgund (Møre og Romsdal)
Historie
Før Ålesund ble det ledende handelsstedet var handel særlig rundt Nørvasundet i Borgund på 1600-1700-tallet. Vegsund ved skipsleia mellom ytre og indre strøk var også et handelssted i Borgund. Sorenskriverne Melchior Falch og Johan Lausen Bull holdt til i Djupvika på Sula.
På den store Moa-flaten ved Spjelkavik var det planlagt flyplass og endestasjon for Raumabanen. Området ble etter sammenslåingen med Ålesund bygget ut til et stort handelssentrum. De gamle industribyggene i området har til dels blitt omgjort til kjøpesenter. Stokke (selskap) begynte sin virksomhet der. Brødr. Sunde as hadde en fabrikk på stedet.
Administrativ inndeling
«Losse- og ladested» Ålesund var eget formannskapsdistrikt fra 1837, men en del av Borgund prestegjeld. Ålesund fikk egen kirke i 1854. Skaret, Buholmstranda, Ystenes og Voldsdalen ble 1. januar 1875 overført fra Borgund til Ålesund. I 1923 ble mesteparten av Nørvøya med Tyskholmen og Skarbøvikane på Heissa overført til Ålesund. Borgund omsluttet Ålesund på alle kanter inntil Giske ble skilt ut i 1908.
Borgund kommune ble opprettet i 1837 og delt allerede i 1849 da Skodje kommune (inkludert Vatne) med 2 170 innbyggere ble skilt ut som egen kommune. Borgund hadde etter dette 4 461 innbyggere.
1. januar 1908 ble kommunen igjen delt da Giske kommune med 1 708 innbyggere ble skilt ut. Borgund hadde 6 734 innbyggere etter delingen. Giske forble del av Borgund prestegjeld etter delingen. 1. januar 1916 ble det gjennomført en grenseregulering som ga Borgund en del av Skodje kommune med 14 innbyggere.
1. juli 1958 ble et område i Hareid kommune med 68 innbyggere overført til Borgund. 1. januar 1965 ble deler av Borgund med 1 191 innbyggere, Grytastranda, Søvik og Gamlem med øyene vestover, slått sammen med det meste av Haram og Vatne kommuner til den nye Haram kommune.
Skalahøyde
der:
Trykket i atmosfæren kommer som følge av vekten til atmosfæren i nivåene over. Dersom atmosfæren i høyden z har tetthet ρ og trykk P, vil trykket ved at man flytter seg oppover en infinitesimal liten høyde dz minke med dP (som er lik vekten til atmosfærelaget med tykkelse dz).
Dermed:
Fylkesvei 341 (andre betydninger)
I Norge finnes fylkesvei 341 i de følgende fylkene:
Borgund (Møre og Romsdal)
Administrativ inndeling
1. januar 1968 ble resten av Borgund med da 20 132 innbyggere slått sammen med Ålesund kommune. Borgund kommune var på dette tidspunktet den største kommunen i Møre og Romsdal i folketall. Daværende Ålesund kommune hadde 18 457 innbyggere. Den nye storkommunen Ålesund fikk etter sammenslåingen 38 589 innbyggere.
1. januar 1977 ble øya Sula, som tidligere var en del av Borgund, og som da hadde et folketall på 6 032, delt fra Ålesund og etablert som egen kommune. Etter delingen hadde Ålesund kommune 34 639 innbyggere.
Folketallsutvikling
I 1963 passerte Borgund kommune Ålesund kommune i folketall, og var dermed den største kommunen i Møre og Romsdal etter folketall ved kommunesammenslåingen i 1968.
Jitendra Nath Pande
Medisinsk utdannelse, karriere
Pande var en av de første som innrettet intensivstasjoner i nordindiske sykehus. Den indiske høyesterett støttet seg i en domskjennelse i 1997/98 som forbød dieselbusser i hovedstaden på en studie av Pandes team om «Outdoor air pollution and emergency room visits at a hospital in Delhi».
I 2020 behandlet han under koronaviruspandemien mange pasienter som var infisert av koronaviruset SARS-CoV-2. Han og hans hustru ble i mai testet positiv for viruset og gikk i hjemmekarantene. Den 23. mai 2020 døde han i en alder av 78 år.
Arvid Hoel
Arvid Hoel (født 7. mai 1936 i Oslo) er en tidligere norsk diplomat.
Han var ansatt i Utenriksdepartementet 1953–2002, herav i 38 år ved i alt 13 utenlandsstasjoner. Han fungerte blant annet som felles norsk, dansk, svensk og finsk konsul i Port Said ved Suezkanalen 1964–1966 og norsk visekonsul i Houston i Texas fra 1994.
Hoel er innehaver av H.M. Kongens erindringsmedalje og en rekke utenlandske ordener.
Skalahøyde
der g er tyngdeakselerasjonen. For små dz kan man tenke seg at g er konstant. Minustegnet indikerer at når høyden øker vil trykket avta. Bruker man tilstandsligningen for en ideell gass med gjennomsnittlig molekylmasse m og temperatur T kan tettheten skrives som:
Ved å kombinere disse ligningene får vi:
som igjen kan kombineres med ligningen for H:
som ikke endrer seg med mindre temperaturen endrer seg. Integrerer vi denne ligningen og tenker oss at P0 er trykket ved høyden z = 0 (trykket ved havnivå) kan trykket i høyden z skrives som:
I jordatmosfæren er trykket ved havnivå P0 omtrent 1.01×105Pa og den gjennomsnittlige molekylmassen til tørr luft er 28.964 u (1 u = 1.660×10−27 kg).
Eksempel:
Merk:
Daily NK
Daily NK er en nettavis som fokuserer på saker relatert til Nord-Korea. Nettatedet drives av nordkoreanske avhoppere til Sør-Korea og rapporterer daglig om forholdene i Nord-Korea ved hjelp av et nettverk av informanter i landet.
Nettstedet ble etablert i desember 2004. Det blir publisert på fire språk; koreansk, kinesisk, japansk, engelsk. De nordkoreanske kildene kommuniserer med utgiverne ved hjelp av kinesiske mobiltelefoner som kan benyttes ved den kinesisk-koreanske grensa i nord. Nettstedet har også en rekke korrespondenter, blant annet i Kina, som intervjuer nordkoreanere på flukt. Nettstedet forteller også om hvordan nordkoreanske avhoppere har det i Sør-Korea, samt at en følger de nordkoreanske mediene.
Av den grunn blir nettstedet ofte benyttet som kilde av andre internasjonale medier i artikler knyttet til Nord-Korea. Nordkoreanske myndigheter kritiserer nettstedet for å drive en anti-nordkoreansk kampanje. Ettersom nettstedet har utviklet seg har også kildenettet blitt bedre, og inkluderer nå flere høyerestående myndighetspersoner i nord, ifølge The New York Times.
En av bidragsyterne var Hwang Jang-yop, den foreløpig mest fremstående nordkoreanske avhopper til Sør-Korea, ansett som nordkoreansk sjefsideolog da han hoppet av.
Frodeåsen
Frodeåsen er et lite fjell og et park- og friluftsområde rett nord for Tønsberg by i Vestfold. Frodeåsen er på det høyeste 75 meter og gir utsyn over byen og landskapet rundt. Terrenget er preget av turstier, åpen blandingsskog og knauser. Gjennom åsen går Frodeåstunnelen, en 1910 meter lang veitunnel som åpnet 2008, og Jarlsbergtunnelen, en 1750 meter lang togtunnel som åpnet 2011. På toppen av åsen står det et betongvanntårn (Frodeåsen høydebasseng) samt to høye master for kringkasting og telekommunikasjon. TV-mastene er godt synlige fra bunnen av åsen.
I Tønsberg utgjør Slottsfjellet, Haugar og Frodeåsen karakteristiske landemerker i et ellers flatt og bølget kulturlandskap.
Området i dag
Frodeåsen og området like vest inneholder turstier, Tønsberg ishall, Tønsberg stadion og Messeområdet der varemessen Tønsbergmessa blir arrangert hver vår. På Messeområdet ligger et naturlig amfi for utendørskonserter, to av de gamle vannforsyningsdammene («Førstedammen» og «Andredammen»), to treningshaller (Messehall A og B) og Messehuset. Øverst i Frodeåsen ligger en vanntank, Frodeåsen høydebasseng, som er koblet til Vestfold Interkommunale Vannverks ledningsnett til Farrisvannet og som rommer et vannreservoar på 12 000 m3 til bruk for Tønsberg. Rett sør for tanken ligger Thaulowhullet. Det tilgrodde bassenget eller hullet har siden 1999 blitt benyttet av byens friteatergruppe Thesbiteateret som utescene for deres sommerteater.
Tunneler
Våren 2008 åpnet Frodeåstunnelen, en 1,9 km lang veitunnel som leder biltrafikken i en ringvei utenom bysentrum, men isteden under Frodeåsen og Solvang mellom Kjelle i vest og Velle ved Kilen i øst.
I forbindelse med utbyggingen av nytt dobbeltspor for toglinja mellom Barkåker og Tønsberg ble Jarlsbergtunnelen tatt i bruk i 2011. Denne tunnelen går også gjennom Frodeåsen og gjør reisetiden med tog nordover fra Tønsberg kortere. Samtidig båndlegger den framtidige løsninger for Vestfoldbanen sørover.
Sebastian Köber
Sebastian Köber (født 28. mai 1979) er en tysk bokser.
Han representerte Tyskland under Sommer-OL 2004 i Athen, der han ble utslått i første runde. Han tok bronse under Sommer-OL 2000.
Fylkesvei 383 (andre betydninger)
I Norge finnes fylkesvei 383 i de følgende fylkene:
Tjeneste
I økonomisk og markedsmessig betydning er en tjeneste en transaksjon der en fysisk gjenstand ikke bytter eier. Dette skiller seg fra en transaksjon der en vare eller annen gjenstand bytter eier. En tjeneste er for eksempel et telefonabonnement, en undervisningstime eller en bilreparasjon. Profesjonelle leverandører av spesielle faglige tjenester, er håndverkere, installatører, verkstedpersonell, advokater, arkitekter, rådgivende ingeniører og andre konsulenter. Mange tjenester innebærer direkte kontakt mellom kunden og produsenten. Tjenester innebærer ofte lite standardisering og mye tilpasning til kundens spesielle behov. Typisk for tjenester sammenlignet med varer er at tjenester ikke kan lagres og adskilles fra kunden: En vare kan anskaffes på et tidspunkt og forbrukes senere eller selges videre til andre.
Profesjonelle leverandørers tjenesteytelser skjer mot betaling bl.a. kalt vederlag, honorar, salær. Andre typer tjenester forutsetter også ofte monetær betaling.
Innenfor EU og EØS reguleres levering av tjenester ved tjenestedirektivet.
I en mer dagligspråklig betydning kan «å gjøre noen en tjeneste» bety at du utfører noe positivt for en annen uten å forvente noe i gjengjeld, men fordi du synes at du bør eller må gjøre det. Å gjøre en tjeneste kan også være å gjøre noe ene og alene for å være vennlig, hyggelig, hjelpsom, imøtekommende eller positiv på forskjellige måter.
Service
Service, engelsk for tjeneste, er et mye brukt ord i Norge, men med en utvidet betydning. Service kan være den positive måten du forventer å bli behandlet på, eller service kan være en enda mer positiv måte å bli behandlet på enn det du hadde ventet deg. Service i sistnevnte forstand kan sies å være differansen mellom opplevelse og forventning.
Service er ofte:
Dårlig service er ofte:
God service er ofte:
Kevin Krawietz
Han vant dobbelfinalen av French Open 2019 sammen med landsmannen Andreas Mies.
Fylkesvei 384 (andre betydninger)
I Norge finnes fylkesvei 384 i de følgende fylkene:
Martin County (Texas)
Martin County er et fylke i den amerikanske delstaten Texas. Det ligger i de sentrale delene av staten. Det grenser mot Dawson County i nord, Howard County i øst, Glasscock County i sørøst, Midland County i sør, Andrews County i vest og mot Gaines County i nordvest.
Martin Countys totale areal er 2 371 km² hvorav 2 km² er vann. I 2000 hadde fylket 4 746 innbyggere og administrasjonssenteret ligger i byen Stanton. Fylket har fått sitt navn etter nybyggeren Wylie Martin.
Carl Sibbern
Carl Sibbern (født 11. april 1809 på Vernekloster i Rygge, død 17. mai 1880 på Carlberg i Rygge) var en norsk embetsmann og stortingsmann.
Foreldre og halvsøsken
Han var sønn av statsråd Valentin C. W. Sibbern i hans første ekteskap. Han var halvbror til sangeren og komponisten Alette Due (1812–1887) og til Georg Sibbern (1816–1901) som ble norsk statsminister i Stockholm.
Utdannelse
Carl Sibbern gikk på Kristiania katedralskole fra 1823, ble student i 1828 og tok juridisk embetseksamen i desember 1832.
Stillinger, embeter og verv
I 1833 begynte han som kopist i Revisjonsdepartementet, hvor han ble konstituert fullmektig i 1836. Fra 1837 var han fullmektig ved Stasrådsavdelingens kancelli i Stockholm, før han ble fogd i Jarlsberg i 1847.
Sibbern representerte Smaalenenes amt på alle Storting i perioden 1857–1869.
Utmerkelser
Sibbern var innehaver av St. Olavs Orden og Nordstjerneordenen.
Ektefelle og barn
Carl Sibbern var gift med Agnes Louise Kierulf, søster av Otto Richard Kierulf og kusine av komponisten Halfdan Kierulf. Sammen fikk ekteparet barna Alethe Sophie Catharine Sibbern (1840–1842), kammerherre Aksel Carl Christian Valentin Sibbern (1842–1899) , Kathinka Sibbern (1847–1927) , Alethe Sibbern (1851–1851) og kammerherre August Sibbern (1856–1933).